22.11.2022.
LV
Eiropas Savienības Oficiālais Vēstnesis
L 302/7
2.19.
“Uzlādes 4. režīms” IEC 61851-1 6.2.4. apakšpunktā definēts uzlādes režīms, kad transportlīdzeklis ir savie­ nots ar EVSE, kas nodrošina līdzstrāvas padevi uz transportlīdzekli (ar ārēju lādētāju) kopā ar komunikāciju starp transportlīdzekli un uzlādes staciju (ar signāla/vadības līniju un/vai vadu sakaru tīkla līniju starpnie­ cību).
2.20.
“Signāla/vadības pieslēgvieta” ir pieslēgvieta, kas paredzēta ESA sastāvdaļu savstarpējam savienojumam vai savienojumam starp ESA un lokālo AE (palīgiekārtu) un ko izmanto saskaņā ar attiecīgām funkcionālajām specifikācijām (piemēram, attiecībā uz tai pievienota kabeļa maksimālo garumu).
Kā piemēri ir RS-232, universālā seriālā kopne (USB), augstas izšķirtspējas multivides interfeiss (HDMI), IEEE standarts 1394 (“Fire Wire”).
Transportlīdzekļiem uzlādes režīmā tas ietver kontroles vadības signālu, kontroles vadības signāla līnijā izmantoto PLC tehnoloģiju, CAN.
2.21.
“Vadu sakaru tīkla pieslēgvieta” ir balss, datu un signālu pārraides savienojuma pieslēgvieta, kas paredzēta plaši izkliedētu sistēmu savstarpējai savienošanai ar tiešu pieslēgšanos viena lietotāja vai vairāku lietotāju sakaru tīklam.
Kā piemēri ir CATV, PSTN, ISDN, xDSL, LAN un līdzīgi tīkli.
Šīm pieslēgvietām der ekranēti un neekranēti kabeļi, un tās var arī padot maiņstrāvu vai līdzstrāvu, ja tā ir telekomunikāciju specifikācijas neatņemama sastāvdaļa.
2.22.
“Asimetrisks mākslīgais tīkls (AAN)” ir tīkls, ko izmanto, lai mērītu (vai padotu) nesimetriskus (sinfāziskus) spriegumus neekranētās simetriska signāla (piem., telekomunikāciju) līnijās, ignorējot simetrisku (diferenciālā režīma) signālu.
Šo tīklu iekļauj transportlīdzekļa sakaru/signāla līnijās uzlādes režīmā, lai nodrošinātu konkrētu slodzes pilno pretestību un/vai atvienošanu (piem., starp sakaru/signāla līnijām un barošanas avotu).
Šajos noteikumos AAN izmanto arī simetriskām līnijām.
2.23.
“Mākslīgais tīkls uzlādei ar līdzstrāvu (DC-charging-AN )” ir tīkls, ko uzlādes režīmā iekļauj transportlīdzekļa līdzstrāvas augstsprieguma kabelī un kas dotajā frekvenču diapazonā nodrošina konkrētu slodzes pilno pretestību, un kas minētajā frekvenču diapazonā var izolēt transportlīdzekli no HV līdzstrāvas uzlādes stacijas.
2.24.
“Mākslīgs elektroapgādes tīkls (AMN)” nodrošina ESA definētu pilno pretestību radio frekvencēs, pievieno mēruztvērēju traucējumu spriegumam un atvieno testa ķēdi no barošanas avota.
Ir divi AMN pamatveidi: V-tīkls (V-AMN), kas savieno nesimteriskos spriegumus, un delta-tīkls, kas atsevišķi savieno simetriskos un nesimteriskos spriegumus.
Līnijas pilnās pretestības stabilizācijas tikls (LISN) un V-AMN ir savstarpēji apmaināmi.
Tīkls, ko uzlādes režīmā iekļauj transportlīdzekļa uzlādes kabelī, dotajā frekvenču diapazonā nodrošina konkrētu slodzes pilno pretestību un izolē transportlīdzekli no barošanas avota minētajā frek­ venču diapazonā.
2.25.
“Ārēja testa vieta (OTS)” mērījumiem ir līdzīga atklāta laukuma testa vietai, kas norādīta CISPR 16, lai gan netiek prasīta iezemēta plate, un ir atšķirīgi izmēri.
3.
Apstiprinājuma pieteikums
3.1.
Transportlīdzekļa tipa apstiprināšana
3.1.1.
Pieteikumu transportlīdzekļa tipa apstiprinājumam attiecībā uz elektromagnētisko savietojamību iesniedz transportlīdzekļa ražotājs.
3.1.2.
Informācijas dokumenta paraugs ir dots 2.A pielikumā.
3.1.3.
Transportlīdzekļa ražotājs sagatavo sarakstu, aprakstot visas attiecīgās transportlīdzekļa elektriskās/elektro­ niskās sistēmas vai ESA, virsbūves stilus, virsbūves materiāla variācijas, vadojuma vispārīgo izvietojumu, motora variācijas, transportlīdzekļa versijas ar stūri kreisajā/labajā pusē un garenbāzes versijas.
Attiecīgās transportlīdzekļa elektriskās/elektroniskās sistēmas vai ESA ir tās, kas varētu izstarot ievērojamu platjoslas vai šaurjoslas starojumu un/vai kas ir saistītas ar transportlīdzekļa noturības funkcijām (sk.
2.12. punktu), un kas nodrošina savienotājsistēmas REESS uzlādei.
3.1.4.
Apstiprināmo tipu reprezentējošu transportlīdzekli izvēlas no šā saraksta, vienojoties ražotājam un tipa apstiprinātājai iestādei.
Transportlīdzekli izvēlas, pamatojoties uz ražotāja piedāvātajām elektriskajām/elek­ troniskajām sistēmām.
No šā saraksta drīkst izvēlēties vienu vai vairākus transportlīdzekļus, ja ražotājs un tipa apstiprinātāja iestāde vienojas, ka ir iekļautas atšķirīgas elektriskas/elektroniskas sistēmas, kas salīdzi­ nājumā ar pirmo reprezentējošo transportlīdzekli varētu ievērojami ietekmēt transportlīdzekļa elektromag­ nētisko savietojamību.